stanford-oval/wikipedia huggingface dataset:
คณะกรรมการโอลิมปิกแห่งสาธารณรัฐประชาธิปไตยประชาชนเกาหลี
แหล่งข้อมูลอื่น

[ คณะกรรมการโอลิมปิกแห่งสาธารณรัฐประชาธิปไตยประชาชนเกาหลี]
Olympic Committee of the Democratic People's Republic of Korea at the International Olympic Committee
Olympic Committee of the Democratic People's Republic of Korea at the Olympic Council of Asia
Olympic Committee of the Democratic People's Republic of Korea at the Association of National Olympic Committees
Documents by the Olympic Committee of the Democratic People's Republic of Korea at North Korea International Documentation Project
"National Olympic chairman chosen". The Pyongyang Times. KCNA. 2017-01-24. คลังข้อมูลเก่าเก็บจากแหล่งเดิมเมื่อ 2018-02-11. สืบค้นเมื่อ 2017-05-16.
| ด ค ก สภาโอลิมปิกแห่งเอเชีย (OCA) |
| --- | --- |
เอเชียนเกมส์
โซน 1 เอเชียตะวันตกเฉียงใต้:  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  อิหร่าน  โอมาน 
โซน 2  เอเชียกลาง:  คาซัคสถาน  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อุซเบกิสถาน 
โซน 3 เอเชียใต้:  เนปาล  บังคลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
โซน 4  เอเชียตะวันออก:  เกาหลีเหนือ  เกาหลีใต้  จีน  ญีปุ่น  ไต้หวัน  มองโกเลีย  มาเก๊า  ฮ่องกง 
โซน 5 เอเชียตะวันออกเฉียงใต้:  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  อินโดนีเซีย
การเติมหมู่ซัลเฟอร์ในไทโรซีน

การเติมหมู่ซัลเฟอร์ในไทโรซีน (Tyrosine sulfation) เป็นกระบวนการดัดแปลงโมเลกุลของโปรตีนหลังการแปลรหัสโดยการเติมหมู่ซัลเฟตลงในกรดอะมิโนไทโรซีนที่อยู่ในโมเลกุลโปรตีน โปรตีนที่ส่งออกไปนอกเซลล์และส่วนนอกเซลล์ของโปรตีนของเยื่อหุ้มเซลล์ที่ส่งผ่านกอลจิแอปพาราตัสอาจถูกเติมหมู่ซัลเฟต ปฏิกริยาซัลเฟชันถูกค้นพบครั้งแรกในสายไฟบริโนเพปไทด์บี (fibrinopeptide B) ของสัตว์จำพวกวัว ใน ค.ศ. 1954 โดย Frederic Raphael Bettelheim-Jevons และต่อมาพบว่ามีอยู่ในสัตว์และพืช แต่ไม่มีในโปรคาริโอตและยีสต์
การทำงาน

การเติมหมู่ซัลเฟตมีบทบาทในการเสริมสร้างปฏิกิริยาระหว่างโปรตีนและโปรตีน ประเภทของโปรตีนของมนุษย์ที่ทราบว่ามีการเติมหมู่ซัลเฟตในไทโรซีน ได้แก่ โมเลกุลเชื่อมติดเซลล์, หน่วยรับที่จับคู่กับจีโปรตีน, ปัจจัยการแข็งตัวของเลือด, สารยับยั้งซีรีนโปรตีเอส, โปรตีนเมตริกซ์นอกเซลล์ และฮอร์โมน ไทโรซีนโอ-ซัลเฟต (Tyrosine O-sulfate) เป็นโมเลกุลที่เสถียรและถูกขับออกทางปัสสาวะในสัตว์ ไม่มีกลไกทางเอนไซม์ของกระบวนการสลายซัลเฟตในไทโรซีนซัลเฟตที่เป็นที่รู้จัก
โดยการยับยั้งการแสดงออกของยีน TPST (tyrosylprotein sulfotransferase genes) ในหนู อาจสังเกตได้ว่าการเติมหมู่ซัลเฟตในไทโรซีนมีผลต่อการเจริญเติบโตของหนู เช่น น้ำหนักตัว ความดกของไข่ และความอยู่รอดได้หลังคลอด
กลไก

ปฏิกริยาซัลเฟชันถูกเร่งโดยเอนไซม์ไทโรซิลโปรตีนซัลโฟทรานสเฟอเรส (TPST) ในกอลจิแอปพาราตัส ปฏิกิริยาดังกล่าวคือการถ่ายโอนซัลเฟตจาก 3'-ฟอสโฟอะดีโนซีน-5'-ฟอสฟอสซัลเฟต (3'-phosphoadenosine-5'-phosphosulfate, PAPS) ของผู้ให้ซัลเฟตสากลไปยังหมู่ไฮดรอกซิลในสายโซ่ด้านข้างของกรดอะมิโนไทโรซีน บริเวณที่เกิดปฏิกริยาซัลเฟชันคือบริเวณที่ไทโรซีนตกค้างอยู่บนพื้นผิวของโปรตีนซึ่งโดยทั่วไปจะล้อมรอบด้วยโมเลกุลตกค้างที่เป็นกรด คำอธิบายโดยละเอียดเกี่ยวกับลักษณะของบริเวณที่เกิดปฏิกริยาซัลเฟชันนั้นหาได้จากฐานข้อมูล PROSITE (รูปแบบ PROSITE: PS00003) และทำนายได้โดยเครื่องมือออนไลน์ชื่อ Sulfinator มีการจำแนกเอนไซม์ไทโรซิลโปรตีนซัลโฟทรานสเฟอเรสเป็นสองชนิดคือ TPST1 และ TPST2
การควบคุม

มีหลักฐานจำกัดมากว่ายีน TPST อยู่ภายใต้การควบคุมการถอดรหัส และไทโรซีนโอ-ซัลเฟตมีความเสถียรมากและไม่สามารถย่อยสลายได้ง่ายโดยเอนไซม์ซัลฟาเทสของสัตว์เลี้ยงลูกด้วยนม ไทโรซีนโอ-ซัลเฟตเป็นกระบวนการในร่างกาย (in vivo) ที่ไม่สามารถย้อนกลับได้
ความสำคัญทางคลินิก

มีการแสดงให้เห็นว่าปฏิกริยาซัลเฟชันของไทโรซีน 1680 (Tyr1680) ในแฟกเตอร์ VIII เป็นสิ่งจำเป็นสำหรับการจับกับวอนวิลลิแบรนด์แฟคเตอร์ (vWF) อย่างมีประสิทธิภาพ ดังนั้นเมื่อยีนมีการกลาย ผู้ป่วยอาจมีอาการของสภาวะเลือดไหลไม่หยุดชนิดไม่รุนแรงเนื่องจากการหมุนเวียนของโปรตีนที่เพิ่มขึ้น
แอนติบอดีตรวจหาเอพิโทปของไทโรซีนที่ถูกเติมหมู่ซัลเฟต

ในปี พ.ศ. 2549 มีบทความตีพิมพ์ในวารสาร Journal of Biological Chemistry ซึ่งอธิบายถึงการผลิตและลักษณะของแอนติบอดีที่เรียกว่า PSG2 แอนติบอดีนี้แสดงความไวและความจำเพาะอย่างสูงกับเอพิโทปที่ประกอบด้วยซัลโฟไทโรซีนอิสระที่ไม่ขึ้นกับลำดับของโปรตีน
แหล่งข้อมูลอื่น

PROSITE pattern: PS00003[ลิงก์เสีย]
Sulfinator
จูเคนเซ็นไต เกคิเรนเจอร์ VS โบเคนเจอร์

จูเคนเซ็นไต เกคิเรนเจอร์ VS โบเคนเจอร์ (ญี่ปุ่น: 獣拳戦隊ゲキレンジャーVSボウケンジャー; โรมาจิ: Jūken Sentai Gekirenjā tai Boukenjā; ทับศัพท์: Jūken Sentai Gekiranger VS Boukenger) เป็นออริจินอลวิดีโอจาก ขบวนการหมัดสรรพสัตว์ เกคิเรนเจอร์ วางจำหน่ายและเผยแพร่เมื่อวันที่ 14 มีนาคม ค.ศ. 2008 ความยาว 46 นาที
ภาพรวม

เป็นออริจินอลวิดีโอจากละครชุดโทรทัศน์ ขบวนการหมัดสรรพสัตว์ เกคิเรนเจอร์ และ ขบวนการนักผจญภัย โบเคนเจอร์ และเป็นผลงานเรื่องที่ 14 ของ ซูเปอร์เซ็นไต วีซินีม่า เรื่องนี้ได้ถ่ายทำในรูปแบบถ่ายทำความละเอียดสูงพร้อมสเกลภาพ 16:9
ทั้งนี้เป็นเรื่องแรกที่ทำในรูปแบบมังงะตีพิมพ์ให้กับนิตยาสาร เทเลมังงะฮีโร่ส์ (テレまんがヒーローズ) วาดและเขียนโดย อิจิชิคิ มาซาโตะ (一式まさと)
จวง ซือหมิ่น

| จวง ซือหมิ่น |
| --- | --- |
เกิด: 1 พฤษภาคม พ.ศ.  2523 (44 ปี) จวง เจียเหวิน 莊嘉文
อาชีพ: นักแสดง,นางแบบ,ดีเจ,พรีเซ็นเตอร์
ปีที่แสดง: 2008 – present
ผลงานเด่น: Fashion War  , Two Steps From Heaven , Burning Hands
ประวัติ

จวง ซือหมิ่น หรือ  แจคเกอลีน ชง Jacquelin Ch'ng  ' (จีน: 莊思敏) หรือ  จวง เจียเหวิน 莊嘉文 
เกิดเมื่อวันที่ 1 พฤษภาคม พ.ศ. 2523 ที่มาเลเซีย เป็นนักแสดงหญิงชาวมาเลเซีย นางแบบ นักจัดรายการวิทยุ และ พรีเซ็นเตอร์  
ก่อนหน้านี้เธอเป็นนักแสดงในสังกัด HMV Digital China Group Limited  และปัจจุบันเป็นนักแสดงในสังกัดสถานีโทรทัศน์ ทีวีบี ฮ่องกง TVB (Television Broadcasts Limited)  ตั้งแต่ปี 2008
จวง ซือหมิ่น ศึกษาระดับชั้นมัธยมศึกษาที่ True Light Middle School of Hong Kong  มีบิดา จวง เป่า เป็นนักธุรกิจชาวมาเลเซีย ผู้บุกเบิกอสังหาริมทรัพย์และเครื่องประดับในฮ่องกง และมารดา เจียง อวี้จู เป็นชาวมาเลเซีย  จวง ซือหมิ่น เป็นบุตรสาวคนโต เธอมีน้องสาวฝาแฝดสองคน จวง ซือหัว 莊思華 (Mona Ch'ng) และ จวง ซือหมิง 莊思明 (Lisa Ch'ng) จบการศึกษาจากมหาวิทยาลัยฮ่องกงโปลีเทคนิค ภาควิชาออกแบบ จวง ซือหมิ่น เธอได้ไปที่ห้างสรรพสินค้าหลายแห่ง เพื่อทำกิจกรรมต่างๆในงานแฟชั่นโชว์และพิธีกร เมื่อวันที่ 12 สิงหาคม 2553 เธอยอมรับว่าเธอไม่พอใจกับร่างกายของเธอบริเวณดวงตาและทรวงอก เธอได้มีการการผ่าตัดเสริมทรวงอกจนพึงพอใจ
ผลงานการแสดง

| ภาพยนตร์ | ปี | บทบาท | บันทึก |
| --- | --- | --- | --- |
| 龍咁威2之皇母娘娘呢 | 2005 |  |  |
| 我老婆係賭聖 | 2008 | 古住枝女友 |  |
| 婚前試愛 | 2010 | 雪兒 |  |
| 猛男滾死隊 | 2010 |  |  |
| 潮性辦公室 | 2010 |  |  |
| 無價之寶 | 2010 |  |  |
| 人約離婚後 | 2011 | 雪兒 |  |
| 喜愛夜蒲》 | 2011 | Jacquelin |  |
| 猛鬼愛情故事 | 2011 |  |  |
| 嫁個100分男人 | 2011 |  |  |
| 喜愛夜蒲2 | 2012 |  |  |
| 古惑仔：江湖新秩序 | 2013 |  |  |
| 2013我愛HK 恭喜發財 | 2013 |  |  |
| 第一次不是你 | 2013 |  |  |
| 溝女不離三兄弟 | 2013 |  |  |
| 3D冰封俠 | 2014 |  |  |
| Delete愛人 | 2014 | 蘇依時 |  |
| 小姐誘心 | 2015 | 詩詠 |  |
| 浮華宴 | 2015 |  |  |
| 沒女神探 | 2015 | 即刻Lin |  |
| 猛龍特囧 | 2015 |  |  |
| 碟仙碟仙 | 2015 | 敏 |  |
| 港囧》 | 2015 | 楊伊助手 |  |
| 十月初五的月光 | 2015 | 美玲 |  |
| 紀念日 | 2015 | Jac |  |
| 賭城風雲III | 2016 |  |  |
| PG戀愛指引 | 2016 | 鳳姐 |  |
| 導火新聞線 | 2016 | 談判專家 |  |
| 失戀日 | 2016 | 花姐(老千) |  |
| 我要發達 | 2017 | 鼎太 |  |
| 毒。誡 | 2017 |  |  |
| 西謊極落之太爆太子太空艙 | 2017 |  |  |
| 愛情奴隷獸 | 2017 |  |  |
| 我的情敵女婿 | 拍攝中 |  |  |
ละครโทรทัศน์

| ละคร | ปี | บทบาท | บันทึก |
| --- | --- | --- | --- |
| 你們我們他們 | 2011 | Emily |  |
| 好心作怪 | 2013 | 公關小姐 |  |
| 四個女仔三個BAR | 2015 | 姚律師 |  |
| 愛·回家 | 2015 | David（第742集） |  |
| 潮流教主 | 2016 | 石慧珊（Danielle） |  |
| 幕後玩家 | 2016 | 秦昇月（Moon、大姑媽） |  |
| 乘勝狙擊 | 2017 | 夏美詩（Veronica） |  |
| 我瞞結婚了 | 2017 | 宋菲瑜 |  |
| 老表，畢業喇！ | 2017 | Queenie |  |
| 降魔的 | 2017 | 艷女 |  |
| 誇世代 | 2017 | 尚可頌 |  |
| 溏心風暴3 | 2017 | 雅莉珊 |  |
| 荷里活有個大老千 | 未播映 |  |  |
แหล่งข้อมูลอื่น

Weibo ของ จวง ซือหมิ่น
Instagram ของ จวง ซือหมิ่น
แฟนเพจ 莊思敏 Jacquelin
ประวัติส่วนตัวของ 莊思敏 Jacquelin Ch'ng เก็บถาวร 2019-04-02 ที่ เวย์แบ็กแมชชีน
ดาราจีน-ไต้หวันตบเท้าหนุนโอลิมปิกปักกิ่ง (ภาพ) จวง ซือหมิ่น[ลิงก์เสีย]
คณะกรรมการตรวจเงินแผ่นดิน

คณะกรรมการตรวจเงินแผ่นดิน หรือ คตง. เป็นคณะกรรมการ ที่ก่อตั้งขึ้นตามพระราชบัญญัติประกอบรัฐธรรมนูญ  การตรวจเงินแผ่นดิน พ.ศ. 2542 มีหน้าที่ดูแล สำนักงานการตรวจเงินแผ่นดิน   สำนักงานการตรวจเงินแผ่นดิน (สตง.)  ซึ่งเป็นองค์กรอิสระตามรัฐธรรมนูญ     ทำหน้าที่ตรวจสอบการใช้งบประมาณของหน่วยงานของรัฐ เสนอรายงานผลการปฏิบัติงานต่อสภาผู้แทนราษฎร วุฒิสภา และคณะรัฐมนตรีทุกปี
คตง. ทำหน้าที่เป็นผู้กำหนดนโยบายและกรอบการทำหน้าที่ให้ผู้ว่าการ สตง. ซึ่งเป็นผู้บังคับบัญชาของ สตง. นำไปปฏิบัติ
คตง. ยังเป็นผู้สรรหาและแต่งตั้ง  คณะกรรมการวินัยทางการเงินและการคลัง (ตามรัฐธรรมนูญฯ พ.ศ. 2540 คือ คณะกรรมการวินัยทางบประมาณและการคลัง) ซึ่งเป็นสิ่งใหม่ที่เกิดขึ้นหลังการประกาศใช้รัฐธรรมนูญฯ พ.ศ. 2540 ทำหน้าที่วินิจฉัยโทษทางปกครอง (โดยหลักคือการสั่งปรับเงินเดือน) ข้าราชการหรือนักการเมืองที่กระผิดทางงบประมาณและการคลัง เช่น ยักยอกทรัพย์ ทุจริต หรือไม่ทำตามระเบียบการพัสดุ เป็นต้น ในขณะที่พิจารณาลงโทษทางอาญานั้นเป็นหน้าที่สำนักงาน ป.ป.ช. และศาล
คณะกรรมการตรวจเงินแผ่นดิน

สตง. ถูกปรับเปลี่ยนให้มีการบริหารงานแบบ "คณะกรรมการ"  ต่อมาในปี พ.ศ. 2545 ได้มีการประกาศใช้ "พระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542" และมี คตง. ชุดแรกใน ปี พ.ศ. 2543 และมี คตง. ชุดที่สองในปี พ.ศ. 2547
คณะกรรมการตรวจเงินแผ่นดิน > ชุดที่หนึ่ง (พ.ศ. 2543)

ดำรงตำแหน่งตั้งแต่ 14 เมษายน พ.ศ. 2543 พระบรมราชโองการ ประกาศ แต่งตั้งประธานกรรมการและกรรมการตรวจเงินแผ่นดิน (จำนวน ๑๐ ราย) ถึง 14 เมษายน พ.ศ. 2547
ปัญญา ตันติยวรงค์ ประธานกรรมการตรวจเงินแผ่นดิน
จารุวรรณ เมณฑกา กรรมการตรวจเงินแผ่นดิน (พ้นจากตำแหน่ง 31 ธันวาคม พ.ศ. 2544)   พระบรมราชโองการ ประกาศ แต่งตั้งผู้ว่าการตรวจเงินแผ่นดิน (นางจารุวรรณ เมณฑกา)
จิระพรรณ นิรัติศัย กรรมการตรวจเงินแผ่นดิน
พลโท ฉัตรชัย อุเทนสุต กรรมการตรวจเงินแผ่นดิน
ชัยเชต สุนทรพิพิธ กรรมการตรวจเงินแผ่นดิน
คุณหญิง นงเยาว์ ชัยเสรี กรรมการตรวจเงินแผ่นดิน
ปรัชญา สูตะบุตร กรรมการตรวจเงินแผ่นดิน
ปัญญา สติฐิต กรรมการตรวจเงินแผ่นดิน
รวีพร คูหิรัญ กรรมการตรวจเงินแผ่นดิน
ศุลีมาศ สุทธิสัมพัทน์ กรรมการตรวจเงินแผ่นดิน
นรชัย ศรีพิมล กรรมการตรวจเงินแผ่นดิน (แทนจารุวรรณ เมณฑกา ตั้งแต่ 28 ตุลาคม พ.ศ. 2545 พระบรมราชโองการ ประกาศ แต่งตั้งกรรมการตรวจเงินแผ่นดิน (นายนรชัย ศรีพิมล)
คณะกรรมการตรวจเงินแผ่นดิน > ชุดที่สอง (พ.ศ. 2547)

ชุดที่สอง ได้รับเลือกจากวุฒิสภา เมื่อวันที่ 2 มีนาคม พ.ศ. 2547 และวันที่ 12 ตุลาคม พ.ศ. 2547 จำนวน 9 คน ได้รับแต่งตั้งเมื่อ 5 ธันวาคม พ.ศ. 2547 	ประกาศพระบรมราชโองการ ประกาศแต่งตั้งประธานกรรมการและกรรมการตรวจเงินแผ่นดิน (จำนวน ๑๐ ราย)
นรชัย ศรีพิมล ประธานกรรมการตรวจเงินแผ่นดิน (ต่อเนื่องจากชุดที่หนึ่ง)
รวีพร คูหิรัญ กรรมการตรวจเงินแผ่นดิน
บุญรอด โบว์เสรีวงศ์ กรรมการตรวจเงินแผ่นดิน
ศศิพัฒน์ เศวตวัฒนา กรรมการตรวจเงินแผ่นดิน
เกรียงศักดิ์ วัฒนวรางกูร กรรมการตรวจเงินแผ่นดิน
พลโท สมชาย วิรุฬหผล กรรมการตรวจเงินแผ่นดิน
ชาญยุทธ ปทุมารักษ์ กรรมการตรวจเงินแผ่นดิน
พลเอก ยอดชาย เทพยสุวรรณ กรรมการตรวจเงินแผ่นดิน
สำราญ ภูอนันตานนท์ กรรมการตรวจเงินแผ่นดิน
สิทธิพันธ ศรีเพ็ญ กรรมการตรวจเงินแผ่นดิน
คณะกรรมการตรวจเงินแผ่นดิน > ชุดที่สาม (พ.ศ. 2557)

ได้รับแต่งตั้งเมื่อวันที่ 25 กันยายน พ.ศ. 2557 พระบรมราชโองการ ประกาศแต่งตั้งผู้ว่าการตรวจเงินแผ่นดิน
ศาสตราจารย์พิเศษ ชัยสิทธิ์ ตราชูธรรม ประธานกรรมการตรวจเงินแผ่นดิน
ปิยพันธุ์ นิมมานเหมินท์ กรรมการตรวจเงินแผ่นดิน
อุไร ร่มโพธิหยก กรรมการตรวจเงินแผ่นดิน
สุทธิพล ทวีชัยการ กรรมการตรวจเงินแผ่นดิน (ลาออกไปดำรงตำแหน่งเลขาธิการคณะกรรมการกำกับและส่งเสริมการประกอบธุรกิจประกันภัย หรือ คปภ.)
จิรพร มีหลีสวัสดิ์ กรรมการตรวจเงินแผ่นดิน
กรพจน์ อัศวินวิจิตร กรรมการตรวจเงินแผ่นดิน
วิทยา อาคมพิทักษ์ กรรมการตรวจเงินแผ่นดิน (ลาออกไปดำรงตำแหน่งกรรมการป้องกันและปราบปรามการทุจริตแห่งชาติ หรือ ปปช.)
คณะกรรมการตรวจเงินแผ่นดิน > ชุดที่สี่ (พ.ศ. 2560)

ได้รับแต่งตั้งเมื่อวันที่ 26 กันยายน พ.ศ. 2560 พระราชโองการประกาศแต่งตั้งประธานกรรมการและกรรมการตรวจเงินแผ่นดิน
พลเอก ชนะทัพ อินทามระ เป็นประธานกรรมการตรวจเงินแผ่นดิน
นาง ยุพิน ชลานนท์นิวัฒน์ เป็นกรรมการตรวจเงินแผ่นดิน
นาย พิมล ธรรมพิทักษ์พงษ์ เป็นกรรมการตรวจเงินแผ่นดิน
นางสาว จินดา มหัทธนวัฒน์ เป็นกรรมการตรวจเงินแผ่นดิน
นาย วีระยุทธ ปั้นน่วม เป็นกรรมการตรวจเงินแผ่นดิน
นาย สรรเสริญ พลเจียก เป็นกรรมการตรวจเงินแผ่นดิน
ศาสตราจารย์ ดร. อรพิน ผลสุวรรณ์ สบายรูป เป็นกรรมการตรวจเงินแผ่นดิน
ดูเพิ่ม

รัฐธรรมนูญแห่งราชอาณาจักรไทย พ.ศ. 2540 (หมวด 11)
รัฐธรรมนูญแห่งราชอาณาจักรไทย พ.ศ. 2550
พระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542
สำนักงานการตรวจเงินแผ่นดิน
แหล่งข้อมูลอื่น

เว็บไซต์สำนักงานการตรวจเงินแผ่นดิน เก็บถาวร 2006-04-13 ที่ เวย์แบ็กแมชชีน
[เก็บถาวร 2010-03-01 ที่ เวย์แบ็กแมชชีน เว็บไซต์สำนักงานคณะกรรมการกฤษฎีกา (สำหรับข้อมูลอ้างอิงทางกฎหมาย]
คาวาคามิ บันไซ

| คาวาคามิ บันไซ |
| --- | --- |
ตัวละครใน กินทามะ

ปรากฏครั้งแรก: หนังสือการ์ตูน: บทเรียนที่ 97 ภาพยนตร์การ์ตูน: ตอนที่ 58
สร้างโดย: ฮิเดอากิ โซราจิ
ให้เสียงโดย: ทาคุมิ ยามาซากิ
ประวัติ
เผ่าพันธุ์: มนุษย์โลก
เพศ: ชาย
ส่วนสูง: 179 เซนติเมตร
น้ำหนัก: 67 กิโลกรัม
คาวาคามิ บันไซ (ญี่ปุ่น: 河上万斉; โรมาจิ: Kawakami Bansai) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
ข้อมูลตัวละคร

คาวาคามิ บันไซเป็นนักดาบที่แข็งแกร่งที่สุดคนหนึ่งในกองทหารอสุรา อยู่ในฐานะมือขวาของทากาสุงิ ได้รับฉายาว่าจอมพิฆาตคน เป็นคนที่มีความชื่นชอบในเสียงดนตรี และชอบใส่หูฟังตลอดเวลา  มีเครื่องสายเป็นเครื่องดนตรีประจำตัวที่จะพกติดตัว ซึ่งสามารถใช้แทนอาวุธโดยการใช้สายในการเกี่ยวเพื่อบาดเนื้อคู่ต่อสู้ นอกจากนี้เขายังซ่อนดาบไว้ในเครื่องสายอีกด้วย
บันไซเรียกกินโทกิว่า "ชิโร่ยาฉะ(ปีศาจสีขาว)"ตามที่ทากาสุงิเรียก และแทบไม่เคยเรียกกินโทกิด้วยชื่อจริงๆ ได้แต่พูดว่า "ชิโร่ยาฉะบอกฉันว่า..."เสมอ
คาวาคามินอกจากมีความสามารถในเชิงดาบ ยังมีความสามารถในการประพันธ์บทเพลง เบื้องหน้าของบันไซเป็นนักแต่งเพลงที่ใช้ชื่อว่าซึมโพ (ญี่ปุ่น: つんぽ; โรมาจิ: Tsunpo) โดยมักจะแต่งเพลงให้เทราคาโตะ ซือเป็นคนร้อง
ชื่อของคางาคามิ

ชื่อ คาวาคามิ บันไซ มีที่มาจากชื่อของ คาวาคามิ เกนไซ หนึ่งในสี่ยอดนักฆ่าในยุคบาคามัตสึ
การปรากฏตัวบนปก

คาวาคามิปรากฏตัวบนหน้าปกของหนังสือการ์ตูนกินทามะ เล่มที่ 19 และยังปรากฏตัวบนสันปกของหนังสือการ์ตูนกินทามะเล่มที่ 20
ดูเพิ่ม

กินทามะ
คลับเลิฟ (วงดนตรี)

| Club Love |
| --- | --- |
คลับ เลิฟ
ข้อมูลพื้นฐาน
ที่เกิด:  กรุงเทพ ประเทศไทย
แนวเพลง: ป็อป
ช่วงปี: พ.ศ. 2543
ค่ายเพลง: เมกเกอร์เฮด ในเครือจีเอ็มเอ็ม แกรมมี่

สมาชิก: ตะวัน จารุจินดา (เติ้ล)   แมทธิว ดีน ฉันทวานิช (แมทธิว)   เทเรซ่า เฮมเฮาเซอร์ (ลิซ่า)   นาวิน เยาวพลกุล (ต้าร์)   ไบรโอนี่ รอดโพธิ์ทอง สไมท์ (เคท)   กรรณิการ์ วนะเกียรติกุล (ซานย์)

เว็บไซต์: http://music.gmember.com/
เมกเกอร์เฮดเลิฟโปรเจกต์ หรือ คลับเลิฟ (อังกฤษ: Club Love) เป็นโปรเจกต์พิเศษของทางสังกัด เมกเกอร์เฮด ในเครือจีเอ็มเอ็ม แกรมมี่ ผลงานที่เป็นที่รู้จักคือเพลง "รูปเหงาๆ"
ประวัติ

เมกเกอร์เฮดเลิฟโปรเจกต์ หรือภายใต้วง คลับเลิฟ (อังกฤษ: Club Love) ประกอบสามาชิกทั้งหมด 6 คนด้วยกัน ได้แก่ ตะวัน จารุจินดา (เติ้ล) ,แมทธิว ดีน ฉันทวานิช (แมทธิว) , เทเรซ่า เฮมเฮาเซอร์ (ลิซ่า) , นาวิน เยาวพลกุล (นาวิน ต้าร์) ,ไบรโอนี่ รอดโพธิ์ทอง สไมท์ (เคท) และ กรรณิการ์ วนะเกียรติกุล (ซานย์)
มีผลงานอัลบั้มทั้งหมด 1 ชุด อัลบั้ม Club Love โดยมีเพลงเปิดตัวตามชื่ออัลบั้ม ออกวางจำหน่ายเมื่อ 11 กุมภาพันธ์ พ.ศ. 2543 ผลงานเพลงที่เป็นที่รู้จักกันอย่างมากคือเพลง รูปเหงาๆ (ร้องโดย: ไบรโอนี่ ลิซ่า ซายน์) และเพลง 3 เศร้า (ร้องโดย: ไบรโอนี่ แมทธิว ต้าร์)
ประวัติ > สมาชิก

| ชื่อ-นามสกุล | ชื่อเล่น | เชื้อชาติ | ตำแหน่งในวง | วันเกิด |
| --- | --- | --- | --- | --- |
| ตะวัน จารุจินดา | เติ้ล | ไทย | ร้องนำ ร้องหลัก | 7 ตุลาคม พ.ศ. 2523 (44 ปี) |
| แมทธิว ดีน ฉันทวานิช | แมทธิว | ไทย-อังกฤษ | ร้องนำ ร้องหลัก | 29 สิงหาคม พ.ศ. 2521 (46 ปี) |
| เทเรซ่า เฮมเฮาเซอร์ | ลิซ่า | เยอรมัน-ไต้หวัน | ร้องนำ ร้องหลัก | 16 กุมภาพันธ์ พ.ศ. 2527 (40 ปี) |
| นาวิน เยาวพลกุล | ต้าร์ | ไทย | ร้องนำ ร้องหลัก | 8 กุมภาพันธ์ พ.ศ. 2522 (45 ปี) |

| ไบรโอนี่ รอดโพธิ์ทอง สไมท์ | เคท | ไทย-อเมริกัน | ร้องนำ ร้องหลัก | 27 มกราคม พ.ศ. 2525 (42 ปี) |
| กรรณิการ์ วนะเกียรติกุล | ซาย | ไทย | ร้องนำ ร้องหลัก | 8 กุมภาพันธ์ พ.ศ. 2525 (42 ปี) |
ผลงาน > เพลงที่มีชื่อเสียง

เพลง Club Love (รวมศึลปิน)
เพลง รูปเหงาๆ (ไบรโอนี่ ลิซ่า ซายน์)
เพลง 3 เศร้า (ไบรโอนี่ แมทธิว ต้าร์)
ผลงาน > สตูลดิโออัลบั้ม

| ปี | ปกอัลบั้ม | ชื่ออัลบั้ม | รายชื่อเพลง |
| --- | --- | --- | --- |
| 2543 |  | Club Love วางจำหน่าย: 11 กุมภาพันธ์ พ.ศ. 2543  สังกัด: แกรมมี่  รูปแบบ: ซีดี , เทป |  "ClubLOVE (3:54) "  "รูปเหงาๆ (4:13) "  "3 เศร้า (5:36)"  "ขอบาย (3:32) "  "ไม่ใช่ฝัน (3:54) "  "ปิดไม่มิด (3:34) "  "เชอะ!!! (4:18) "  "ก่อนหลับตา (3:56) "  "FORGET (3:41) "  "เฟรนด์ชิพ (FRIENDSHIP) (3:52) " |
แหล่งข้องมูลอื่น

เมกเกอร์เฮดเลิฟโปรเจกต์ เก็บถาวร 2013-07-29 ที่ เวย์แบ็กแมชชีน
ซิม อน

| ซิม อน |
| --- | --- |

อัครมหาเสนาบดีแห่งโชซ็อน
3 กันยายน พ.ศ. 1961 – 7 ธันวาคม พ.ศ. 1961   (0 ปี 95 วัน)
กษัตริย์: พระเจ้าเซจงมหาราช
ก่อนหน้า: ฮันซองกยุง
ถัดไป: ยูจุงฮยุน
ข้อมูลส่วนบุคคล
เกิด: พ.ศ. 1918  โครยอ
อสัญกรรม: 18 มกราคม [ตามปฎิทินเก่า: 24 ธันวาคม] 1962  โชซ็อน
บุตร-ธิดา: พระนางโซฮ็อน ตระกูลซิม แห่งช็องซง
ตระกูล: ซิม
ด ค ก
ซิม อน (เกาหลี: 심온) อัครมหาเสนาบดีแห่งราชวงศ์โชซ็อนในรัชสมัย พระเจ้าเซจงมหาราช ที่ดำรงตำแหน่งอยู่ในช่วงวันที่ 3 กันยายน – 7 ธันวาคม พ.ศ. 1961 นอกจากนี้ยังเป็นพระสัสสุระ (พ่อตา) ของพระเจ้าเซจงมหาราชพระราชาลำดับที่ 4
ซิม อนถูกประหารชีวิตพร้อมกับคนในครอบครัวเมื่อวันที่ 18 มกราคม พ.ศ. 1962 (วันที่ 24 เดือน 12 ตามปีจันทรคติ)
จวนเต๊ก

ขุนพลของรัฐง่อก๊กและรัฐวุยก๊ก
| จวนเต๊ก (เฉฺวียน อี้) |
| --- | --- |
全懌

ขุนพลสยบภาคตะวันออก (平東將軍 ผิงตงเจียงจวิน)
ดำรงตำแหน่ง ค.ศ. 258 (258) – ค.ศ. ? (?)
กษัตริย์: โจมอ
ขุนพล (將軍 เจียงจวิน)
ดำรงตำแหน่ง ค.ศ. ? (?) – ค.ศ. 258 (258)
กษัตริย์: ซุนเหลียง
 
ข้อมูลส่วนบุคคล
เกิด: ไม่ทราบ นครหางโจว มณฑลเจ้อเจียง
เสียชีวิต: ไม่ทราบ
บุพการี: จวนจ๋อง (บิดา) กิมก๋งจู๋/ซุน หลู่ปาน (มารดา)
ญาติ: เฉฺวียน ซฺวี่ (พี่ชายต่างมารดา) เฉฺวียน จี้ (พี่ชายต่างมารดา) เฉฺวียน อู๋ (น้องชาย)
อาชีพ: ขุนพล
บรรดาศักดิ์: หลินเซียงโหว (臨湘侯)

จวนเต๊ก หรือ จวนต๊ก (มีบทบาทในช่วงปี ค.ศ. 249-258) มีชื่อในภาษาจีนกลางว่า เฉฺวียน อี้ (จีน: 全懌; พินอิน: Quán Yì) เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนเต๊กแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก
ประวัติ

จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นบุตรชายของจวนจ๋องขุนพลของรัฐง่อก๊กและกิมก๋งจู๋ (ซุน หลู่ปาน) พระธิดาของซุนกวนจักรพรรดิผู้ก่อตั้งรัฐง่อก๊ก
ในปี ค.ศ. 249 จวนจ๋องเสียชีวิต จวนเต๊กได้สืบทอดบรรดาศักดิ์โหวแห่งเจียนต๋อง (錢塘侯 เฉียนถางโหว) ต่อจากบิดา
ประวัติ > กบฏจูกัดเอี๋ยน

บทความหลัก: กบฏจูกัดเอี๋ยน
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (長史 จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก, จวนตวน (全端 เฉวียน ตวาน), ต๋องจู (唐咨 ถาง จือ), หวาง จั้ว (王祚) และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน
ดูเพิ่ม

รายชื่อบุคคลในยุคสามก๊ก
จวนตวน

ขุนพลของรัฐง่อก๊กและข้าราชการของรัฐวุยก๊ก
| จวนตวน (เฉฺวียน ตฺวาน) |
| --- | --- |
全端

ขุนพล (將軍 เจียงจวิน)
ดำรงตำแหน่ง ค.ศ. ? (?) – ค.ศ. 258 (258)
กษัตริย์: ซุนเหลียง
 
ข้อมูลส่วนบุคคล
เกิด: ไม่ทราบ นครหางโจว มณฑลเจ้อเจียง
เสียชีวิต: ไม่ทราบ
ญาติ: จวนจ๋อง (ญาติ)
อาชีพ: ขุนพล

จวนตวน หรือ จวนต๋วน (มีบทบาทในช่วงปี ค.ศ. 252-258) มีชื่อในภาษาจีนกลางว่า เฉฺวียน ตฺวาน (จีน: 全端; พินอิน: Quán Duān) เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนตวนแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นข้าราชการของวุยก๊ก
ประวัติ

จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นญาติของจวนจ๋องขุนพลของรัฐง่อก๊ก
ในปี ค.ศ. 252 เดือน 10 ของศักราชเจี้ยนซิง (建興) ปีที่ 1 จูกัดเก๊กราชครูแห่งง่อก๊กยกทัพไปยังทะเลสาบเจาอ๋อ (巢湖 เฉาหู) และสั่งให้สร้างก่อสร้างเขื่อนที่ตังหิน (東興 ตงซิง; ทางตะวันออกเฉียงใต้ของนครเฉาหู มณฑลอานฮุยในปัจจุบัน) และให้สร้างป้อมปราการ 2 แห่งขึ้นระหว่างภูเขา 2 ลูก จูกัดเก๊กมอบหมายให้จวนตวนและเล่าเลียก (留略 หลิว เลฺว่) แยกกันนำทหารคนละพันนายไปรักษาป้อมปราการ 2 แห่งที่ตังหิน โดยจวนตวนรักษาป้อมตะวันตก เล่าเลียกรักษาป้อมตะวันออก เพื่อป้องทัพทัพของรัฐวุยก๊กที่อาจเข้าโจมตีรัฐง่อก๊ก
ประวัติ > กบฏจูกัดเอี๋ยน

บทความหลัก: กบฏจูกัดเอี๋ยน
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (長史 จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก (全懌 เฉฺวียน อี้) , จวนตวน, ต๋องจู (唐咨 ถาง จือ), หวาง จั้ว (王祚) และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน
ดูเพิ่ม

รายชื่อบุคคลในยุคสามก๊ก
จวนฮุย

ขุนนางและขุนพลของรัฐง่อก๊กและรัฐวุยก๊ก
| จวนฮุย (เฉฺวียน อี / เฉวียน ฮุย) |
| --- | --- |
全禕 / 全輝

เจ้าเมือง (郡守 จฺวิ้นโฉ่ว)
ดำรงตำแหน่ง ค.ศ. 258 (258) – ค.ศ. ? (?)
กษัตริย์: โจมอ
ขุนพล (將軍 เจียงจวิน)
ดำรงตำแหน่ง ค.ศ. ? (?) – ค.ศ. 258 (258)
กษัตริย์: ซุนเหลียง
 
ข้อมูลส่วนบุคคล
เกิด: ไม่ทราบ นครหางโจว มณฑลเจ้อเจียง
เสียชีวิต: ไม่ทราบ
บุพการี: เฉวียน ซฺวี่ (บิดา)
ญาติ: จวนจ๋อง (ปู่) เฉฺวียน จี้ (อา) จวนเต๊ก (อา) เฉฺวียน อู๋ (อา) เฉฺวียน อี๋ (น้องชาย) เฉฺวียน จิ้ง (น้องชาย)
อาชีพ: ขุนพล
บรรดาศักดิ์: เลี่ยโหว (列侯)

จวนฮุย (มีบทบาทในช่วงปี ค.ศ. 257-258) มีชื่อในภาษาจีนกลางว่า เฉฺวียน อี (จีน: 全禕; พินอิน: Quán Yī) หรือ เฉฺวียน ฮุย (จีน: 全輝; พินอิน: Quán Huī) เป็นขุนนางและขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนฮุยแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนนางของวุยก๊ก
ประวัติ

จวนฮุยเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นหลานปู่ของจวนจ๋องขุนพลของรัฐง่อก๊ก และเป็นบุตรชายของเฉฺวียน ซฺวี่ (全緒) ผู้เป็นบุตรชายคนโตของจวนจ๋อง